CELEX: 
Language: sl
Date: 2017-11-15 00:00:00
Title: DELEGIRANA UREDBA KOMISIJE (EU) …/… o spremembi Delegirane uredbe Komisije (EU) 2016/1238 v zvezi z zahtevami glede sestave in s kakovostnimi lastnostmi mleka in mlečnih proizvodov, upravičenih do javne intervencije in pomoči za zasebno skladiščenje

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Z reformo skupne kmetijske politike (SKP) iz leta 2013 je bilo potrjeno, da bi moral biti sistem javne intervencije in pomoči za zasebno skladiščenje še naprej glavni ukrep SKP, kot je določeno v Uredbi (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov (v nadaljnjem besedilu: uredba o SUT).
            
            
               Številne analitske metode iz Uredbe Komisije (ES) št. 273/2008 niso bile posodobljene od leta 2008 in jih je treba pregledati. Pregledati je treba zlasti točnost teh metod ter sprejemljivo upravno breme in stroške za države članice in izvajalce. Zato je treba uredbo o analitskih metodah za javno intervencijo in pomoč za zasebno skladiščenje razveljaviti ter jo nadomestiti s poenostavljenimi pravili, ki so usklajena z Lizbonsko pogodbo in z ustreznimi pooblastili iz ustreznih temeljnih aktov. Poleg tega bodo trenutno ločene uredbe, ki zajemajo analitske metode za proizvode v okviru javne intervencije in pomoči za zasebno skladiščenje, v novi strukturi sekundarne zakonodaje vključene v delegirani horizontalni akt in izvedbeni horizontalni akt, povezana z zgoraj navedenimi ukrepi.
            
            
               Zaradi uskladitve je bil določen celovit pregled metod, da bi se zagotovila pregled kakovosti mlečnih proizvodov, odkupljenih z javno intervencijo ali upravičenih do pomoči za zasebno skladiščenje, ter poenostavitev ustreznih določb iz uredb Komisije.
            
            
               Zaradi več tehničnih izboljšav na področju analitske metodologije bi bilo treba pregledati zahteve glede sestave in kakovostne lastnosti nekaterih mlečnih proizvodov, kar se tiče javne intervencije in pomoči za zasebno skladiščenje. Hkrati so bila bolje upoštevana obstoječa pravila Unije v zvezi z higienskimi zahtevami za mlečne proizvode.  Zato je treba posodobiti parametre kakovosti za odkup z javno intervencijo in zasebno skladiščenje mlečnih proizvodov. To se izvaja s to delegirano uredbo in vzporedno izvedbeno uredbo. Da se zagotovijo doslednost, zakonodajna skladnost in varnost ter se ne ustvari pravna praznina, bi bilo treba delegirano uredbo odobriti in uporabljati od istega datuma kot izvedbeno uredbo.
            
            
               2.POSVETOVANJA PRED SPREJETJEM AKTA
            
            
               Komisija je obravnavala osnutka izvedbenega in delegiranega akta s strokovnjaki, ki so jih imenovale države članice, na sestankih skupine strokovnjakov za SUT v obdobju od novembra 2016 do julija 2017 in je upoštevala mnenja in stališča, izražena na teh posvetovanjih.
            
            
               Osnutka izvedbene in delegirane uredbe sta bila dana na voljo za javno posvetovanje v okviru portala za boljše pravno urejanje za obdobje štirih tednov od 8. septembra do 6. oktobra 2017. Skupno je bil za posamezen osnutek prejet en prispevek. 
            
            
               Strokovnjaki Evropskega parlamenta so bili o vseh navedenih razpravah obveščeni in povabljeni na vse sestanke.
            
            
               3.PRAVNI ELEMENTI DELEGIRANEGA AKTA
            
            
               Delegirani akt spreminja Delegirano uredbo (EU) 2016/1238, kar se tiče pogojev za upravičenost proizvodov za sheme, ob upoštevanju različne narave proizvodov in zlasti zahtev v zvezi z analizo mleka in mlečnih proizvodov.
            
            
               Za zagotovitev usklajenih pregledov je treba določiti omejitve v zvezi z zahtevanimi parametri. Zato je treba horizontalno delegirano uredbo o javni intervenciji posodobiti v skladu z novimi izvedbenimi pravili.
            
            
               DELEGIRANA UREDBA KOMISIJE (EU) …/…
            
            
               z dne 15.11.2017
            
            
               o spremembi Delegirane uredbe Komisije (EU) 2016/1238 v zvezi z zahtevami glede sestave in s kakovostnimi lastnostmi mleka in mlečnih proizvodov, upravičenih do javne intervencije in pomoči za zasebno skladiščenje 
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007
                  1
                ter zlasti člena 19(1)(a) Uredbe,
            
         
         
            
               ob upoštevanju naslednjega:
            
            
               (1)Delegirana uredba (EU) 2016/1238
                  2
                določa zahteve glede sestave in kakovostne lastnosti mleka in mlečnih proizvodov, upravičenih do javne intervencije in pomoči za zasebno skladiščenje.
            
            
               (2)Zaradi tehničnih izboljšav na področju metodologije, ki se uporablja za analizo in oceno kakovosti mleka in mlečnih proizvodov, ter zaradi uskladitve obstoječih pravil Unije o higienskih zahtevah je treba pregledati in posodobiti parametre zahtev glede sestave in kakovostnih lastnosti nekaterih mlečnih proizvodov, upravičenih do javne intervencije in pomoči za zasebno skladiščenje. 
            
            
               (3)Prilogi IV in V k Delegirani uredbi Komisije (EU) 2016/1238 bi bilo zato treba ustrezno spremeniti – 
            
            
               SPREJELA NASLEDNJO UREDBO:
            
            
               Člen 1
            
            
               Prilogi k Delegirani uredbi (EU) 2016/1238 se spremenita:
            
            
               (a) Del II Priloge IV se nadomesti z besedilom iz Priloge I k tej uredbi. 
            
            
               (b) Del II Priloge V se nadomesti z besedilom iz Priloge II k tej uredbi. 
            
            
               Člen 2
            
            
               Ta uredba začne veljati sedmi dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 15.11.2017
            
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  
                        UL L 347, 20.12.2013, str. 671. 
               
               
                  
                     (2)
                  
                        Delegirana uredba Komisije (EU) 2016/1238 z dne 18. maja 2016 o dopolnitvi Uredbe (EU) št. 1308/2013 Evropskega parlamenta in Sveta glede javne intervencije in pomoči za zasebno skladiščenje (UL L 206, 30.7.2016, str. 15).
               
            
      
    ---documentbreak--- 
      
         
         
            
               PRILOGA I
            
            
               „DEL II 
            
            
               Zahteve glede sestave in kakovostne lastnosti
            
            
               Maslo je trdna emulzija, pretežno emulzija vode v olju, ki ima naslednje sestavo in kakovostne lastnosti:
            
            
                     
                        Parametri
                     
                  
                  
                     
                        Vsebnost in kakovostne lastnosti
                     
                  
               
                     
                        maščobe
                     
                  
                  
                     
                        najmanj 82 %
                     
                  
               
                     
                        voda
                     
                  
                  
                     
                        največ 16 %
                     
                  
               
                     
                        nemastna suha snov
                     
                  
                  
                     
                        največ 2 %
                     
                  
               
                     
                        kislost maščobe
                     
                  
                  
                     
                        največ 1,2 mmol/100 g maščobe
                     
                  
               
                     
                        peroksidno število
                     
                  
                  
                     
                        največ 0,3 meq kisika/1 000 g maščobe
                     
                  
               
                     
                        nemlečna maščoba
                     
                  
                  
                     
                        pod mejo zaznavnosti za analizo trigliceridov
                     
                  
               
                     
                        senzorične lastnosti
                     
                  
                  
                     
                        vsaj štiri od petih točk za videz, okus in konsistentnost
                     
                  
               
               “
               
            
               PRILOGA II
            
            
               „DEL II
            
            
               Zahteve glede sestave in kakovostne lastnosti 
            
            
                     
                        Parametri
                     
                  
                  
                     
                        Vsebnost in kakovostne lastnosti
                     
                  
               
                     
                        beljakovine 
                     
                  
                  
                     
                        najmanj 34,0 % glede na nemastno suho snov
                     
                  
               
                     
                        maščobe 
                     
                  
                  
                     
                        največ 1,00 %
                     
                  
               
                     
                        voda 
                     
                  
                  
                     
                        največ 3,5 %
                     
                  
               
                     
                        titrirna kislost v ml 0,1 M raztopine NaOH
                     
                  
                  
                     
                        največ 19,5 ml
                     
                  
               
                     
                        laktati 
                     
                  
                  
                     
                        največ 150 mg/100 g
                     
                  
               
                     
                        preskus na fosfatazo
                     
                  
                  
                     
                        negativen, tj. največ 350 mU fosfatazne aktivnosti na liter rekonstituiranega mleka
                     
                  
               
                     
                        indeks netopnosti
                     
                  
                  
                     
                        največ 0,5 ml (24 °C)
                     
                  
               
                     
                        sežgani delci 
                     
                  
                  
                     
                        največ 15,0 mg, tj. min. disk B
                     
                  
               
                     
                        mikroorganizmi 
                     
                  
                  
                     
                        največ 40 000 CFU na gram
                     
                  
               
                     
                        pinjenec (1) 
                     
                  
                  
                     
                        ga ni (2)
                     
                  
               
                     
                        sladka sirotka (3) 
                     
                  
                  
                     
                        je ni
                     
                  
               
                     
                        kisla sirotka (3) 
                     
                  
                  
                     
                        je ni (4) ali največ 150 mg/100 g (5)
                     
                  
               
                     
                        okus in vonj
                     
                  
                  
                     
                        čista
                     
                  
               
                     
                        videz
                     
                  
                  
                     
                        bel ali rahlo rumenkaste barve, brez nečistoč in barvnih delcev
                     
                  
               
               (1) „Pinjenec“ je stranski proizvod proizvodnje masla, ki se pridobi po pinjenju smetane in ločitvi trdne maščobe.
            
            
               (2) Odsotnost pinjenca se lahko ugotovi bodisi z inšpekcijskim pregledom proizvodnega obrata na kraju samem, ki se izvede brez predhodnega obvestila najmanj enkrat na teden, ali z laboratorijsko analizo končnega proizvoda, ki pokaže največ 69,31 mg PEDP fosfatidiletanolamin dipalmitola na 100 g.
            
            
               (3) „Sirotka“ je stranski proizvod pri proizvodnji sira ali kazeina, ki nastane z delovanjem kislin, sirila in/ali kemično-fizikalnih procesov.
            
            
               (4) V primeru inšpekcijskih pregledov na kraju samem.
            
            
               (5) V primeru uporabe ISO 8069. “